
PARLAMENTUL ROMÂNIEI

CAMERA DEPUTAŢILOR

	Bucureşti,
	28.01.2021

	Nr.
	4c-13/1004/2020


Pl x 654/2020
	
	
	


BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul asupra propunerii legislative privind amânarea datei alegerilor locale pentru autorităţile administraţiei publice locale din anul 2020, trimisă spre dezbatere, în fond, Comisiei juridice, de disciplină şi imunităţi, cu adresa nr. Pl - x 654/2020.
                  În raport de obiectul şi conţinutul său, iniţiativa legislativă face parte din categoria legilor ordinare. 
	PREŞEDINTE,
Mihai - Alexandru Badea






PARLAMENTUL ROMÂNIEI

CAMERA DEPUTAŢILOR
	Comisia juridică,

de disciplină şi imunităţi

      
	
	Bucureşti, 28.01.2021 

Nr. 4c-13/1004/2020
Pl x- 654/2020


RAPORT

asupra propunerii legislative privind 
amânarea datei alegerilor locale pentru 
autorităţile administraţiei publice locale din anul 2020
În conformitate cu prevederile Regulamentului Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi, cu adresa nr. PL - x 654/2020, a fost sesizată cu dezbaterea pe fond a propunerii legislative privind amânarea datei alegerilor locale pentru autorităţile administraţiei publice locale din anul 2020.
Senatul, în calitate de prima Cameră sesizată a respins iniţiativa legislativă, în şedinţa din data de 14 octombrie 2020.

Potrivit prevederilor art. 75 din Constituţia României, republicată, şi ale art.92 alin.(9) pct.1, din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 
Consiliul Legislativ a avizat favorabil iniţiativa legislativă, cu observații și propuneri.
Consiliul Economic și Social a avizat nefavorabil inițiativa legislativă.

Inițiativa legislativă are ca obiect de reglementare amânarea datei alegerilor pentru autorităţile administraţiei publice locale din anul 2020 la o dată stabilită ulterior. Potrivit expunerii de motive, amânarea datei alegerilor este determinată de creşterea exponenţială a cazurilor de coronavirus pe teritoriul ţării noastre.
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ şi avizul nefavorabil al Consiliului Economic și Social,  în şedinţa, care s-a desfășurat prin mijloace electronice, din 28 ianuarie 2021. La şedinţa Comisiei juridice, de disciplină şi imunităţi deputații au fost prezenţi, conform listei de prezenţă. 

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor respingerea propunerii legislative privind amânarea datei alegerilor locale pentru autorităţile administraţiei publice locale din anul 2020.
În raport cu obiectul şi conţinutul reglementării, propunerea legislativă face parte din categoria legilor ordinare.
	PREŞEDINTE,
Mihai - Alexandru Badea                          
	SECRETAR,

Cristian – Tudor Băcanu


	Consilier parlamentar,

Silvia Olaru

